31992R3956
L 409/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕВРАТОМ) № 3956/92 НА КОМИСИЯТА
от 21 декември 1992 година
за сключване от Европейската общност за атомна енергия на Споразумение за създаване на Международен център за наука и технология между Съединените американски щати, Япония, Руската федерация и, действайки в качеството си на една страна, Европейската общност за атомна енергия и Европейската икономическа общност
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност за атомна енергия, и по-специално член 101, втори параграф от него,
като има предвид, че Споразумението за създаване на Международен център за наука и технология между Съединените американски щати, Япония, Руската федерация и действайки в качеството си една страна, Европейската общност за атомна енергия и Европейската икономическа общност, бе подписано на 27 ноември 1992 г.; като има предвид, че с Решение от 14 декември 1992 г. Съветът одобри посоченото споразумение с цел сключването му от Комисията от името на Европейската общност за атомна енергия;
като има предвид, че споразумението следва да бъде сключено от името на Европейската общност за атомна енергия,
ПРИЕ НАСТОЯЩИЯ РЕГЛАМЕНТ:
Член 1
Споразумението за създаване на Международен център за наука и технологии между Съединените американски щати, Япония, Руската федерация и действайки в качеството си на една страна, Европейската общност за атомна енергия и Европейската икономическа общност, както и декларацията на Общността относно член 1, се одобряват от името на Европейската общност за атомна енергия.
Текстовете на споразумението и декларацията са приложени към настоящия регламент (1).
Член 2
Председателят на Комисията, от името на Европейската общност за атомна енергия, връчва нотификацията, предвидена в член ХVIII от споразумението.
Член 3
Съветът и Комисията назначават по един представител на Общността в управителния съвет, съгласно разпоредбите на член IV (В) от споразумението,
Член 4
Международният център за наука и технология е юридическо лице и притежава най-широката правосубектност, признавана на юридическите лица от законодателството, приложимо в Общността, и по-специално, той има право да сключва договори, да придобива и отчуждава движимо и недвижимо имущество и да бъде страна по съдебни спорове.
Член 5
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 1992 година